થોડા મહિનામાં અમેરિકાના પ્રમુખ ડોનાલ્ડ ટ્રમ્પ સાથે પણ કિમ જોંગ-ઉનની મુલાકાત થવાની છે. પડોશી દેશ સાથે વાતચીત સારા માહોલમાં થાય અને અમેરિકા સાથેની મંત્રણા પણ ફળદાયી નીવડે તે માટે ઉત્તર કોરિયાએ જાહેરાત પણ કરી દીધી છે કે તે હવે અણુ પરીક્ષણ નહિ કરે. ઉત્તર કોરિયાએ અણુ કાર્યક્રમ અટકાવી દેવો જોઈએ તેવી માગણી અમેરિકાની હતી. અમેરિકાનું દબાણ વધી રહ્યું હતું. અમેરિકાએ લગાવેલા પ્રતિબંધોની અસર થઈ રહી હતી. ચીન તરફથી ખાનગીમાં મદદ થતી હતી, પણ દુનિયામાં એકલા રહેવું લાંબો સમય કોઈ દેશ માટે શક્ય નથી.